**Ordonanță pentru modificarea Ordonanței Guvernului nr. 27/2022 privind reglementarea unor măsuri financiare prin instituirea schemei de ajutor de minimis în vederea tranziţiei către economia circulară aprobată cu completări prin Legea nr. 197/2023**

În temeiul art. 108 din Constituţia României, republicată, şi al art. 1 pct. I.3 din Legea nr. 193/2023 privind abilitarea Guvernului de a emite ordonanţe,

Guvernul României adoptă prezenta ordonanţă:

**Articolul I**

Ordonanța Guvernului nr. 27/2022 privind reglementarea unor măsuri financiare prin instituirea schemei de ajutor de minimis în vederea tranziţiei către economia circulară, publicată în Monitorul Oficial al României, Partea I, nr. 839 din 26 august 2022, aprobată cu modificări prin Legea nr. 197/2023, publicată în Monitorul Oficial al României, Partea I, nr. 612 din 5 iulie 2023, se modifică după cum urmează:

**1.** Art.6, alin. (2) se modifică și va avea următorul cuprins:

(2) Bugetul maxim al schemei este echivalentul în lei al sumei de 12,55 milioane euro, astfel:

a) credite de angajament pentru încheierea de contracte de finanţare pentru anul 2023;

b) credite bugetare pentru plata ajutorului de minimis pentru perioada 2023-2025.

**2.** Art.6, alin. (4) se modifică și va avea următorul cuprins:

(4) Bugetul schemei aferent anului 2023 este echivalentul în lei al sumei de 10,55 milioane euro.

**3.** Art. 7 se modifică și va avea următorul cuprins:

Numărul estimat al beneficiarilor schemei, denumiţi în continuare *beneficiari,* este de 90.

**4.** Art.23, alin. (1) se modifică și va avea următorul cuprins:

(1) Înregistrarea cererilor pentru încheierea unui contract de finanţare se realizează în sesiuni de maxim 30 de zile lucrătoare. Perioada de înregistrare a cererilor se comunică de către Ministerul Economiei pe website-ul său, cu cel mult 30 de zile lucrătoare înainte de data deschiderii sesiunilor. Ultima sesiune va fi comunicată pe site-ul Ministerului Economiei în intervalul august-septembrie 2023.

**Articolul II**

Sintagma ”Ministerul Economiei” se înlocuiește cu ”Ministerul Economiei, Antreprenoriatului și Turismului” pe tot cuprinsul ordonanței.

**Articolul III**

Prezenta ordonanță intră în vigoare în conformitate cu art. 12 alin. (1) din Legea nr. 24/2000 privind normele de tehnică legislativă pentru elaborarea actelor normative, republicată.

PRIM-MINISTRU

**ION-MARCEL CIOLACU**